CELEX: 32020R0267
Language: sk
Date: 2020-02-26 00:00:00
Title: Vykonávacie nariadenie Komisie (EÚ) 2020/267 z 26. februára 2020, ktorým sa vykonáva odpočítanie od kvóty na lov lososa atlantického, ktorá bola Poľsku k dispozícii v roku 2019, z dôvodu prekročenia rybolovnej kvóty v roku 2017

27.2.2020   
               
               
                  SK
               
               
                  Úradný vestník Európskej únie
               
               
                  L 56/1
               
            
         VYKONÁVACIE NARIADENIE KOMISIE (EÚ) 2020/267
         z 26. februára 2020,
         ktorým sa vykonáva odpočítanie od kvóty na lov lososa atlantického, ktorá bola Poľsku k dispozícii v roku 2019, z dôvodu prekročenia rybolovnej kvóty v roku 2017
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Rady (ES) č. 1224/2009 z 20. novembra 2009, ktorým sa zriaďuje systém kontroly Únie na zabezpečenie dodržiavania pravidiel spoločnej politiky v oblasti rybného hospodárstva a ktorým sa menia a dopĺňajú nariadenia (ES) č. 847/96, (ES) č. 2371/2002, (ES) č. 811/2004, (ES) č. 768/2005, (ES) č. 2115/2005, (ES) č. 2166/2005, (ES) č. 388/2006, (ES) č. 509/2007, (ES) č. 676/2007, (ES) č. 1098/2007, (ES) č. 1300/2008, (ES) č. 1342/2008 a ktorým sa zrušujú nariadenia (EHS) č. 2847/93, (ES) č. 1627/94 a (ES) č. 1966/2006 (1), a najmä na jeho článok 105 ods. 4,
         keďže:
         
                     (1)
                  
                  
                     Nariadením Rady (EÚ) 2016/1903 (2) bola Poľsku na rok 2017 pridelená kvóta na lov lososa atlantického vo vodách Únie poddivízií 22 – 31 (SAL/3BCD-F).
                  
               
                     (2)
                  
                  
                     Po výmenách kvót medzi Poľskom a Lotyšskom podľa článku 16 ods. 8 nariadenia Európskeho parlamentu a Rady (EÚ) č. 1380/2013 (3) a v nadväznosti na využívanie medziročnej flexibility Poľskom podľa článku 15 ods. 9 uvedeného nariadenia sa kvóta na lov lososa pre Poľsko na rok 2017 zvýšila z pôvodných 6 030 na 13 693 kusov lososa.
                  
               
                     (3)
                  
                  
                     Počas inšpekčných misií vykonaných v Poľsku v súlade s nariadením (ES) č. 1224/2009 počas roka 2018 Komisia zaznamenala nesprávne a nedostatočne nahlásené údaje o úlovkoch, na základe čoho sa zistilo, že kvóta Poľska na rok 2017 na lov lososa atlantického vo vodách Únie poddivízií 22 – 31 bola prekročená o 2 246 kusov lososa. Viaceré audítorské a overovacie misie, ktoré sa uskutočnili v Poľsku v rokoch 2018 a 2019 v súlade s nariadením (ES) č. 1224/2009, potvrdili úroveň nadmerného rybolovu a nezrovnalosti v nahlásených údajoch o zložení úlovkov. Tieto audítorské správy boli Poľsku riadne oznámené a prediskutované s jeho orgánmi.
                  
               
                     (4)
                  
                  
                     Listom z 11. októbra 2019 začala Komisia s Poľskom rokovať o nadmerne ulovenom množstve lososa a odpočítaní od kvót, ktoré sa má vykonať podľa postupu stanoveného v článku 105 ods. 4 nariadenia (ES) 1224/2009. Poľské orgány potvrdili, že im bol list doručený 11. októbra 2019.
                  
               
                     (5)
                  
                  
                     V liste z 31. októbra 2019 Poľsko uznalo, že v roku 2017 kvótu na lov lososa prekročilo o 2 246 kusov a navrhlo odpočítať toto množstvo z kvóty na rok 2019. Kvóta na lov lososa pre Poľsko na rok 2019 je po výmene kvót dostatočná na to, aby sa z nej okrem odpočtu za nadmerný rybolov v roku 2018 odpočítalo aj uvedené množstvo (4).
                  
               
                     (6)
                  
                  
                     Keďže objem prekročenia rybolovnej kvóty v súvislosti s povolenými vylodeniami bol rovný alebo nižší ako 100 ton, podľa článku 105 ods. 2 nariadenia (ES) č. 1224/2009 sa v tomto prípade má uplatniť koeficient násobenia 1,00.
                  
               
                     (7)
                  
                  
                     Opatrenia stanovené v tomto nariadení sú v súlade so stanoviskom Výboru pre rybolov a akvakultúru,
                  
               PRIJALA TOTO NARIADENIE:
         
            Článok 1
            Kvóta na lov lososa atlantického (Salmo Salar) vo vodách Únie poddivízií 22 – 31 pridelená Poľsku na rok 2019 nariadením Rady (EÚ) 2018/1628 (5) sa zníži o množstvo uvedené v prílohe k tomuto nariadeniu.
         
         
            Článok 2
            Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 26. februára 2020
            
               
                  Za Komisiu
               
               
                  Predsedníčka
               
               Ursula VON DER LEYEN
            
         
         
            (1)  Ú. v. EÚ L 343, 22.12.2009, s. 1.
         
            (2)  Nariadenie Rady (EÚ) 2016/1903 z 28. októbra 2016, ktorým sa na rok 2017 stanovujú rybolovné možnosti pre určité populácie rýb a skupiny populácií rýb uplatniteľné v Baltskom mori a ktorým sa mení nariadenie (EÚ) 2016/72 (Ú. v. EÚ L 295, 29.10.2016, s. 1).
         
            (3)  Nariadenie Európskeho parlamentu a Rady (EÚ) č. 1380/2013 z 11. decembra 2013 o spoločnej rybárskej politike, ktorým sa menia nariadenia Rady (ES) č. 1954/2003 a (ES) č. 1224/2009 a zrušujú nariadenia Rady (ES) č. 2371/2002 a (ES) č. 639/2004 a rozhodnutie Rady 2004/585/ES (Ú. v. EÚ L 354, 28.12.2013, s. 22).
         
            (4)  Vykonávacie nariadenie Komisie (EÚ) 2019/2095 z 29. novembra 2019, ktorým sa vykonáva odpočítanie od kvóty na lov lososa atlantického, ktorá bola Poľsku k dispozícii v roku 2019 z dôvodu prekročenia rybolovnej kvóty v roku 2018 (Ú. v. EÚ L 317, 9.12.2019, s. 105).
         
            (5)  Nariadenie Rady (EÚ) 2018/1628 z 30. októbra 2018, ktorým sa na rok 2019 stanovujú rybolovné možnosti pre určité populácie rýb a skupiny populácií rýb uplatniteľné v Baltskom mori a ktorým sa mení nariadenie (EÚ) 2018/120, pokiaľ ide o určité rybolovné možnosti v iných vodách (Ú. v. EÚ L 272, 31.10.2018, s. 1).
      
      
         
            PRÍLOHA
            
                        
                           Členský štát
                        
                     
                     
                        
                           Kód druhu
                        
                     
                     
                        
                           Kód zóny
                        
                     
                     
                        
                           Meno druhu
                        
                     
                     
                        
                           Názov zóny
                        
                     
                     
                        
                           Počiatočná kvóta na rok 2017 (v kusoch)
                        
                     
                     
                        
                           Povolené vylodenia v roku 2017 (celkové upravené množstvo v kusoch) 
                            (1)
                        
                     
                     
                        
                           Celkový výlov v roku 2017 (množstvo v kusoch)
                        
                     
                     
                        
                           Čerpanie kvóty v súvislosti s povolenými vylodeniami
                        
                     
                     
                        
                           Prekročenie rybolovnej kvóty v súvislosti s povolenými vylodeniami (množstvo v kusoch)
                        
                     
                     
                        
                           Koeficient násobenia 
                            (2)
                        
                     
                     
                        
                           Dodatočný koeficient násobenia 
                            (3),  (4)
                        
                     
                     
                        
                           Odpočítania, ktoré sa majú uplatniť v roku 2019 (množstvo v kusoch)
                        
                     
                  
                        
                           PL
                        
                     
                     
                        SAL
                     
                     
                        3BCD-F
                     
                     
                        losos atlantický
                     
                     
                        vody Únie poddivízií 22 – 31
                     
                     
                        6 030 
                     
                     
                        13 693 
                     
                     
                        15 939 
                     
                     
                        116,40 %
                     
                     
                        2 246 
                     
                     
                        1,00
                     
                     
                        /
                     
                     
                        2 246 
                     
                  
               (1)  Kvóty, ktoré sú k dispozícii pre členský štát podľa príslušných nariadení o rybolovných možnostiach po zohľadnení výmeny rybolovných možností v súlade s článkom 16 ods. 8 nariadenia Európskeho parlamentu a Rady (EÚ) č. 1380/2013 (Ú. v. EÚ L 354, 28.12.2013, s. 22), prevodov kvót z roku 2016 do roku 2017 v súlade s článkom 4 ods. 2 nariadenia Rady (ES) č. 847/96 (Ú. v. ES L 115, 9.5.1996, s. 3) a článkom 15 ods. 9 nariadenia (EÚ) č. 1380/2013 alebo opätovného pridelenia a odpočítania rybolovných možností v súlade s článkami 37 a 105 nariadenia (ES) č. 1224/2009.
            
               (2)  V zmysle článku 105 ods. 2 nariadenia (ES) č. 1224/2009. Vo všetkých prípadoch, keď bola rybolovná kvóta prekročená o 100 alebo menej ton, sa vykoná odpočítanie vo výške prekročenia rybolovnej kvóty * 1,00.
            
               (3)  Podľa článku 105 ods. 3 nariadenia (ES) č. 1224/2009 a za predpokladu, že rybolovná kvóta bola prekročená o viac ako 10 %.
            
               (4)  Písmeno „A“ znamená, že z dôvodu opakovaného prekročenia rybolovných kvót v rokoch 2015, 2016 a 2017 bol uplatnený dodatočný koeficient násobenia 1,5. Písmeno „C“ znamená, že bol uplatnený dodatočný koeficient násobenia 1,5, keďže na populáciu sa vzťahuje viacročný plán.